钦定古今图书集成/明伦汇编/宫闱典/第069卷 > 册府元龟 > 《讲学》
## 钦定古今图书集成/明伦汇编/宫闱典/第069卷 > 册府元龟 > 《讲学》

夫王之教世子必以礼乐春诵夏弦太师诏之繇古
道也。是知处储副之位当主器之重自非博约于道
义浸润于经术服圣人之丕训闻先王之法言资之
以讲耨加之以服习其何以贞天下之本耸民神之
望哉！历代已还践明两者或讨论方策通其大义临
习讲问精理焕察横经师授令仪允穆皆所以勤时
习之业，茂日新之德，崇《四术》以隆道，敦三善而成美。
盖元良之懿烈，曾何以加于此乎。